cyanic-selkie/wikianc huggingface dataset:
Joyce Pereira
Joyce Lomena Pereira (n. 27 di januari 1946 na Corsou) ta un linguista, traductora, investigadora y papiamentista di Aruba.
Bida
Pereira a nace na Otrobanda y a crece na Aruba. E ta yiu di Henry Pereira y Nilda Davelaar.
Na 2018 Pereira a ricibi su doctorado na University of Curaçao, birando e prome persona di e islanan ABC cu ta logra esaki. Su disertacion titula "Valorization of Papiamento in Aruban society and education, in historical, contemporary and future perspectives" a sali di e shortlist di dies nominado pa e Boekman Dissertatieprijs na 2022.
Na 2009 e tabata cofundador di Fundacion Lanta Papiamento.
Publicacion
Arrindell, W. A., Van Faassen, H. K., & Pereira, J. L. (1985). A cross-cultural study of patterns of self-reported emotional distress in Dutch and Antillean secondary-school pupils living on the Netherlands-Antilles
Carroll, K. S. & Pereira, J. L. (2017). Threat Inversion and Language Maintenance in Puerto Rico and Aruba. In Richard Ruiz: Essays on Language Planning and Bilingual Education (pp. 355-374)
Dijkhoff, M. & Pereira, J. L. (2010). Language and education in Aruba, Bonaire and Curaçao. In Creoles in Education (pp.237-272). DOI:10.1075/cll.36.10dij
Claude Wathey
Albert Claudius (Claude) Wathey (☆ 24 di yüli 1926 na Philipsburg – † 9 di yanüari 1998 na Sint Maarten), tambe konosí komo e "Ole Man", tabata un empresario i polítiko prominente di Sint Maarten. El a domina polítika na e isla durante 45 aña.
Biografia
Na 1950 Wathey a drenta polítika komo miembro di partido NVP. E 'grupo di Wathey' ta gana elekshon na 1951, opteniendo kuater di e sinku asiento ku tabata pertenesé na Sint Maarten den Konseho Insular di Islariba. Pa 31 aña konsekutivo, di 9 di yüli 1951 te yüli 1982, Wathey tabata miembro di Konseho Insular i a fungi tambe komo lider di frakshon. El a okupa e funshon di diputado di Kolegio Ehekutivo di 1951 te 1962 i di 1979 te 1982. E tabata miembro di Parlamento di Antia Hulandes pa Islariba di 1962 te 1977 i di 1982 (elegí ku voto preferensial) te su retiro na 1990. Huntu ku Clem Labega, e tabata fundadó di Partido Demokrátiko di Sint Maarten (Democratic Party Sint Maarten of DP Sint Maarten) na yüli 1954. Foi su inisio te 1992 el a liderá e partido ganando elekshon tra'i otro desde 1955. Te 1990 e partido tabata e úniko partido di Sint Maarten ku representashon den parlamento antiano.
Wathey a pasa su último añanan na Sint Maarten i a fayesé na 1998 na edat di 71 aña a kousa di problemanan di kurason.
Distinshon
Na 1964 e pier nobo na Pointe Blanche a haya su nòmber, A.C. Wathey-pier. E nòmber aki a kambia pa Dr. A.C. Wathey Cruise & Cargo Facilities, despues ku na 2007 e waf di Sint Maarten a keda transforma pa akomoda barkonan krusero grandi. Na 1984 Wathey a risibí e título "doktor honoris causa" den lei di Universidat di Santa Maria na Venezuela.
Na 1959 Wathey a keda nombrá Kabayero (Ridder) den Orden di Oranje-Nassau, na 1971 promové pa Ofisial (Officier) den e mesun orden i na 1976, na okashon di su 25 aniversario komo miembro di Konseho Insular di Islariba, el a wòrdu promové pa Kabayero (Ridder) den Orden di Leon Hulandes. E kondekorashonnan real hulandes aki Wathey a debolbé na 1993 komo protesta kontra su aresto.
Luna
E Luna (latin: luna) ta un di e cinco luna grandi den e sistema solar y e unico satelite natural di e planeta Tera.
Fishinan
Un fishi, tambe konoci komo profesion, ta un konhuntu di tareanan di trabao pa cual sierto konosimentu o habilidat, por ehempel ku bo mannan, ta rekeri.
Saskatchewan
Saskatchewan ta un provinsia di Canada. Tin un area di 651.036 kilometer kuadrá i un poblashon di 1 033 381 habitante (2011).
Jackie Voges
Ernest (Jackie) Voges (☆ 9 di aprel 1931 na Kòrsou - 25 di yüli 2023 na Kòrsou) tabata un ingeniero i polítiko antiano. E tabata minister di Salubridat di Antia Hulandes den gabinete Jonckheer-Kroon entre 1966 i 1969 i minister di Tráfiko i Transportashon den gabinete Evertsz entre 1973 i 1977.
Biografia
Ernest Voges a nase na Kòrsou komo yu mayó di Eunice Peterson i Charles E.W. Voges (1908-1973), polítiko. Su mayornan tabata di Islariba. E tabatin tres ruman muhé i dos ruman hòmber, di kual esun mas yong, Russell Voges, tambe tabata polítiko i minister antiano. El a bai Sint Thomas College i na 1947 a optené su MULO-diploma. Despues Voges a muda pa Den Haag unda el a finalisá su estudio den arkitektura na HTS na 1952. Bèk na Kòrsou el a kuminsa su karera den gobièrnu na Dienst Openbare Werken (DOW), okupando trái otro e funshon di hefe di departamentu di planologia, inspekshon di konstrukshon i kas, i topografia.
Voges tabata politikamente aktivo den partido NVP. E tabata miembro di Konseho Insular di Kòrsou di aña 1959 te 26 di yüni 1967, ekskluyendo algun interupshon pa motibu di estadia den eksterior. El a fungi komo diputado di Kòrsou di 3 di òktober 1966 te cu 30 di yüni 1967. Desde yanüari 1967 ora su tata a wòrdu rayá dor di NVP Voges gradualmente a distansia su mes di e partido i na sèptèmber 1967 a hasi denunsia kontra NVP pa insulto. Dia 16 di ougùstùs 1967 e ta huramentá komo minister di Salubridat den gabinete Jonckheer-Kroon, un koalishon di partido DP di Kòrsou i PPA di Aruba.
Despues di su retiro na 1969 e tabata konsehero di Kolegio Ehekutivo di Kòrsou, enkargá ku planifikashon i koordinashon di proyekto. Durante formashon di gabinete Evertsz Voges a wòrdu nominá pa Claude Wathey (DP Sint Maarten) komo kandidato ministerial pa Islariba. El a okupá entre 1973 i 1977 e puesto di minister di Tráfiko i Transportashon. Voges a fungi tambe pa algun tempo komo minister di Hustisia i visepremier interino, despues ku na desèmber 1975 gabinete Evertsz a kita e kartera di tres minister di MEP.
Despues di a gradua den lei na 1977 e ta wòrdu nombrá komo dosente i dekano di e fakultat hurídiko na UNA (awor University of Curaçao). El a bandoná universidat na 1982 pa bira e promé direktor di Curaçao Ports (CPA), un kompania di gobièrnu ku ta manehá wafnan. Durante su dieskuater aña komo direktor, di 1982 te 1996, el a hunga un papel importante den e desaroyo portuario di Kòrsou.
Despues di baha ku penshun Voges a atkerí e korant Amigoe, kua el a dirigí pa basta aña promé di pasa esaki over pa su yu hòmber Michael.
Durante su karera Voges tabata aktivo komo dirigente riba diferente tereno. E tabata miembro di direktiva di e bondnan di landamentu i di tiro. Na 1988 el a keda elegí pa aklamashon komo presidente di Vereniging Bedrijfsleven Curacao (VBC). Pa mas ku sinkuenta aña Voges tabata enbolbi ku Monumentenzorg Curaçao, den kual fundashon el a fungi tantu komo komisario, presidente (1982-2003) i advisor.
Voges tabata kasá ku Maria (May) Voges i tabata tata di dos yu hòmber. El a fayesé dia 25 di yüli 2023 na edat di 92 aña.
Honor
Voges a wòrdu kondekorá komo Kabayero (Ridder) den Orden di Leon Hulandes (Orde van de Nederlandse Leeuw) na 1979. Pa rekonosé su trabounan pa e isla a nombra dia 28 di desèmber 2015 a nombra e promé megapier di Kòrsou na su nòmber: Ernest (Jackie) Voges-pier. Prins Bernardfonds a otorgá e "zilveren anjer" pa su kontribushon riba tereno di monumento na 1998. Binti aña despues fundashon Monumentenzorg Curaçao ta instituí na su honor e "Ernest (Jackie) Voges Monument Award", un premio bi-anual pa prestashon meritorio pa konservashon di monumento.
Ploaghe
Ploaghe ta un munisipio (comune) na provinsia di Sassari, region di Sardegna, Italia.
Maduro
Maduro ta un fam di orígen hudiu-sefardita ku presensia den Karibe, inkluso e parti karibense di Reino Hulandes, Hulanda i Amerika. Na português e palabra maduro ta nifika hechu òf madurá.
Reginald de Palm
Reginald (Quake) de Palm (San Nicolas, Aruba) ta un artista visual Arubano, poeta y autor.
Bida
Reginald de Palm a nace na Aruba, for di mayornan di Boneiro y Corsou y a biba na tur tres isla. E ta di profesion hurista; prome cu esey el a traha varios aña como polis.
Na un edad jong Reginald de Palm a cuminsa pinta na Corsou, siñando for di les duna na television. El a keda fascina cu e hecho di por crea riba papel dimensionnan artificial, tipo tres-dimensional (3D). E ta inicia su carera artistico como artista di graffiti, pintando riba muraya. Na 2010 e ta switch pa pintamento riba canvas, usando colornan bibo y un estilo abstracto mescla cu realismo. El a pinta diferente obra pa eventonan manera entre otro, Caribbean Sea Jazz Festival, unda cu el a gana e ‘People’s Choice Award’ na aña 2010. Na 2013 el a tene su prome solo exposicion na Westin Hotel na Aruba. Na 2022 el a participa den exposicion di grupo na BNA na Oranjestad, titula ‘Primary colors’.
Paula-Mae Weekes
Paula-Mae Weekes (☆ 23 di desèmber 1958 na Port of Spain) ta un hurista i polítiko trinitario i tabata e di seis presidente di Trinidad i Tobago di 2018 te 2023. E tabata e promé hende muhe komo hefe di estado na Trinidad i Tobago despues di Elizabeth II i e di dos presidente femenino di desendensia afrikano den kontinente Amerika despues di Ertha Pascal-Trouillot. . Su susesor Christine Kangaloo ta presidente desde mart 2023.
Reginald de Palm
Bida
Como hoben den añanan 1990 el a cuminsa skirbi; prome e tabata skirbi cantica i despues poesia. E tabata skirbi pa artista i ta e autor di e prome couplet di "Suave", e hit grandi na Islanan ABC di e grupo Basic One. Na 2013 e ta debuta cu e coleccion di poesia Kita paña fo’i cabuya, sigui pa pablicacion un di dos coleccion di poesia. Den su poesia e ta uza no menos cu cuater idioma: Papiamento, Ingles, Hulandes i Spaño. Un tema recuriente den su poesia ta amor sin speransa, esta e sufrimento dor di consciencia cu un relacion duradero ta imposibel. Na 2017 e ta saca un buki di storia cortico na ingles, Rendezvous : In San Nicolas.
Paula-Mae Weekes
Biografia
Paula-Mae Weekes, kende tabata alumno na Bishop Anstey High School na Port of Spain, ta gradua den lei na University of the West Indies. Despues di kontinua su estudio na Hugh Wooding Law School (HWLS) e ta wòrdu atmiti na corte komo abogado na 1982.
Dia 5 di januari 2018 e partido na mando, People's National Movement (PNM) di premier Keith Rowley, a nomina Weekes komo kandidato presidensial pa sigui Anthony Carmona. Su kandidatura ta wordu bon risibi entre analistanan politiko, mientras United National Congress (UNC), partido den oposicion, ta keda sin hasi contra-proposicion sosteniendo su nominacion. Ku esaki Weekes a keda outomatikamente skogi komo presidente i e votacion den parlamento a keda kansela. Su termino di sinku aña a kuminsa dia 19 di mart 2018.
SV Britannia
Historia
Dia 12 di oktober 1958 a funda SV Britannia pa e hubentud di Piedra Plat y vecindario. E prome directiva tabata consisti di Daniel (Vale) Croes, Henry (Henriche) Croes, Ripoldo Croes, Roland (Rolly) Bareño, Alfredo (Fechi) Bareño, Serapio (Jati) Weller, Joaquin Werleman, Hipolito (Poli) Pereira y Marcolino (Cholin) Erasmus. Pa duna inicio na e club e fundadornan ta cumpra un pida tereno como veld di bala.
Den su añanan inicial e club tabata hunga futbol den liga clase B. Na 1963 el a promove pa Division Uno. Despues di algun degradacion el a sa di mantene e liga desde 1989. Na 2001 a avansa pa e liga maximo, Division di Honor.
E club ta activo den tur e divisionnan di AVB for di categoria di U-5 te hoofdklas. E tin ekipo di veterano y diferente ekipo di damas. E ekiponan ta hunga na compleho deportivo Franklyn Bareño na Piedra Plat y e color di uniform ta geel cu oraño.
Presidente
Den orden chronologico:
Prestacion
Na april 1959 e prome team di SV Britannia a participa den e Copa Juliana (Juliana Cup), kedando derota den e final contra e team di marina hulandes. Dia 16 di mei 1959 e prome wega oficial a tuma lugar na Piedra Plat contra SV Estudiantes di Oranjestad, cual a caba 1:4 na fabor di Estudiantes. Sinembargo, na mesa ta dicidi na fabor di SV Britannia como cu Estudiantes a incorpora un hungador den e wega sin anunsia esaki. Na 1969 SV Britannia ta participa pa prome bes na un torneo, derotando Vitesse Cashero 3-1. Despues di promove na 2001 pa e liga di Division di Honor, e ekipo a sa di mantene esaki. Desde 2005 el a titula campeon di Aruba na cuater ocacion y a participa siguidamente den 2005, 2006 i 2007 na e campeonato di CFU den un intento pa cualifica pa e Copa CONCACAF Champions league. Den e prome i di tres campeonato e ta termina den e prome rond, mientras den e di dos e club ta termina como ultimo den su grupo, cu unicamente un empate cu New Vibes di U.S. Virgin Islands. Tabata den Copa Betico Croes cu e ekipo a cosecha mas exito, destacando como e miho ekipo cu shete copa gana.
Desde 2015 e ekipo di damas a titula cincu bes consecutivo campeon nacional di Aruba.
Lista di Honor
Division di Honor: 4
Copa Betico Croes: 8
Participacion den CONCACAF
CONCACAF Champions League: 2
1917
1917 ta un aña komun ku a kuminsa riba un djaluna riba e kalènder gregoriano.
A sosodé
Yanüari
Febrüari
Aprel
Mei
Yüni
Yüli Ougùstùs Sèptèmber
Òktober
Desèmber
A nase
Yanüari
Febrüari
Mart
Aprel
Mei Yüni
Yüli
Ougùstùs Sèptèmber
Òktober
Seleccion femenino di futbol di Aruba
Seleccion femenino di futbol di Aruba ta e ekipo nacional di futbol cu ta representa Aruba na wega y torneonan internacional, manera na Copa di Oro Femenino di CONCACAF. Tur e tramite pa e seleccion ta bou encargo di AVB, funda na 1932 y afilia na CFU, CONCACAF y FIFA desde 1988.
1917
A nase
Novèmber
17 di òktober
17 di òktober ta e di 290 dia di aña (291 den un schrikkeljaar) riba e kalènder gregoriano. Ta resta 75 dia pa e aña terminá.
1917
A nase
Desèmber
A fayesé
Yanüari
Febrüari
Aprel
Mei
Yüni
Yüli
Ougùstùs
Sèptèmber
Lista di presidente di Parlamento di Antias Hulandes
Lista di presidente di Parlamento di Antias Hulandes (5 april 1938 - 10 di oktober 2010). Desde 1938 te cu 1940 Gobernador tabata nombra e presidente di Parlamento; desde 1941 miembronan di parlamento mes ta elegi anualmente un presidente.
1917
A fayesé
Novèmber
Desèmber
Vrahovice
Vrahovice ta un siudat na Czechia ku un poblashon di 3.400 hende.
Escudo di Aruba
E escudo di Aruba ta e escudo oficial di Aruba. E escudo a keda estableci na aña 1955 y ta legalmente reconoci como un di e simbolonan nacional Arubano.
Historia
Colegio ehecutivo di Aruba (hulandes: bestuurscollege) ta anuncia den corant di 27 di maart 1953 un concurso pa yega na un escudo pa teritorio insular di Aruba. E Colegio tabata kier mira un expresion di e autonomia di e isla, despues di e decentralisacion politico di Antias Hulandes conforme e "Eilandenregeling Nederlandse Antillen" (ERNA) na 1954. Di e seis islanan Antiano Aruba tabata esun prome pa uza un escudo. Ni Antias Hulandes mes tabatin escudo. Di e binti concursante ta elegi e diseño di W.J.D. Posthumus, diseñador y experto heraldico di ‘Atelier voor Heraldische Kunsten” di Amsterdam, Hulanda. Pa refleha e identidad Arubano mihor gobierno di Aruba a trece dos cambio den e diseño original. Na 1991 a fiha e reglanan di e diseño y uzo di e escudo den ley.
Descripcion
E escudo ta consisti di siete elementonan principal.
Pozzomaggiore
Pozzomaggiore ta un munisipio (comune) na provinsia di Sassari, region di Sardegna, Italia. E tin un superfisie di 79,4 km² i un poblashon di 2.871 habitante (31-12-2004). E densidat di poblashon ta 36 habitante pa km².
Manitoba
Manitoba  ta un provinsia di Canada. E ta situá den e parti sentral di e pais. Manitoba ta e di seis provinsia mas grandi ku un área di 647.797 kilometer kuadrá; e ta e di sinku provinsia mas poblá ku 1.379.584 habitante (2020).
16 di sèptèmber
16 di sèptèmber ta e di 259 dia di aña (260 den un schrikkeljaar) riba e kalènder gregoriano. Ta resta 106 dia pa e aña terminá.
23 di mei
23 di mei ta e di 143 dia di aña (144 den un schrikkeljaar) riba e kalènder gregoriano. Ta resta 222 dia pa finalisa e aña.
Toronto
Toronto ta e siudat mas grandi di Canada. E tin un área di 630,21 kilometer kuadrá i un poblashon di 2.615.060 habitante (2011).
Monarkia
Monarkia (griego: μόνος, (solo) i ἄρχειν, (dominio) ta un forma di gobierno, unda un persona, e monarka, ta hefe di estado pa bida o te abdicacion. E legitimidad politico y autoridad di e monarka por varia di restringi y mas bien simbolico (monarkia constitucional), te totalmente autocratico (monarkia apsoluto), y por expande crusando e dominio di e podernan ehecutivo, legislativo y hudicial. Den tempo antiguo e contrapartido di monarkia tabata regulacion estatal y aristocracia. E contrapartido di monarkia awendia ta republica (latin: 'res publica', d.i. 'asuntu, públiko'), un forma di gobierno unda e poder total ta ser encarga pa un tempo limita na un of mas persona cu no tin titulo di monarka. Den un monarkia e liderato ta hereditario, excepto na Malasia i Ciudad Vaticano.
Algun titulo uza pa un monarka ta rey, reina, emperador, farao, csar, shah, emir i sultan.
Teatro di Thorikos
Teatro di Thorikos (griego: Αρχαίο Θέατρο Θορικού), tabata un teatro griego antiguo den e bario di Thorikos, situá panort di Lavrio den e region di Attica, Gresia. E ta un di e teatronan griego konosí di mas bieu, ku a wòrdu konstruí alrededor di 525-480 AK. E diseño di e teatro ta inusual, ya ku e ta alargá en bes di e semi-sirkulo típiko.
Museo di Kòrsou
Museo di Kòrsou (hulandes: Curaçaosch Museum) ta un museo kultural-históriko den bario di Otrobanda na Willemstad, Kòrsou. E museo a habri porta dia 7 di mart 1948 i tabata un promé museo di arte di Antias Hulandes. Entre e museonan eksistente na Kòrsou e ta esun mas bieu.
Historia
Fundashon Museo di Kòrsou a wòrdu lantá dia 19 di febrüari 1946 riba inisiativa di Chris Engels i Rudolf Boskaljon. Kofundadónan tabata Nico van Meeteren, Pater Latour, Pater Realino, Willem Winkel, Egon Gerstl, Michiel Gorsira, Charles Ellis, Jossy Maduro i Willem Hoyer. Apertura di e museo a tuma lugá dia 7 di mart 1948; un seremonia ofisialisá pa Gobernador Kasteel i siguí pa un introdukshon dor di Chris Engels i un charla tokante arte dor di Cola Debrot. E museo ta alohá den un edifisio traha na aña 1853 ku tabata funshoná komo hospital di karantena pa marina hulandes. Antes di asumi su funshon nobo esaki ta wòrdu restourá pa arkitekto J.H. Werner.
Kolekshon i eksposishon
Su promé eksposishon tabata un kolekshon permanente di obranan di arte lokal manera muebel antik, set di porselana i glas i diferente tela antik ku ta data di siglo 18, 19 i 20; mayoria tabata donashonnan di e komunidat di Kòrsou. Awendia e museo tin un kolekshon permanente basta amplio di pinturanan di artista lokal, di Reino Hulandes i artista internashonal. Den e hardin di e museo tin e estatua di e héroenan Luis Brion i Manuel Piar, banda di e eskultura di arte moderno di artistanan lokal manera Yubi Kirindongo, Hortence Brouwn i Philippe Zanolino. . Despues di su restourashon e kiosko Shon Janchi Boskaljon, un monumento konmemorativo develá na 1937 riba Plaza Brion, tambe a haya un lugá den e hardin na 1986. Na fasada di e edifisio tin un kariòn “De vier Koningskinderen” ku a wòrdu instalá na aña 1952. Su nomber ta referí na e kuater yu muhé nan di Reina Juliana. Den Galeria SNIP tin instalá e kokpit di e avion "De Snip" di KLM, ku a hasi e promé buelo transatlántiko for di Amsterdam pa Kòrsou na aña 1934.
Ekshibishonnan di artista establesé i tambe artista relativamente nobo riba e esena di arte ta wòrdu organisá periodikamente. Desde su inisio e museo a logra trese diferente kolekshon renombrá di artistanan oropeo kontemporaneo pa ekshibí na Kòrsou. Asina na aña 1954 Museo di Kòrsou tabata e promé museo den Karibe i Latino Amérika ku a tene un ekshibishon di e pintor Vincent van Gogh. Ademas di Oropa a ekshibí arte di un variedat di pais, manera Venezuela, Hapon, Haiti i Israel i por a atmira mayoria di e artistanan antiano den ekshibishonnan di grupo òf solo.
NV Elmar
N.V. Elmar o ELMAR ta e compania nacional distribuidor di coriente di Aruba. A funda e compania na november 1950. Su concession vigente como proveedor exclusivo di electricidad lo vence na aña 2026.
ELMAR ta brinda energia na alrededor 41.000 cliente. Mayoria di e energia distribui ta wordo adkeri di WEB. Solamente un parti menor ta procedente di otro partidonan como e parke solar na Aeropuerto International Reina Beatrix o e asina yama conexionnan di "distributed generation" cu ta entrega coriente bek via e red. Otro servicionan di e compania ta inclui e instalacion y mantencion di red di electricidad y di e iluminacion di e espacio publico. E ultimo aki ta ensera alrededor di 13.000 pal'i lus cu ta ekipa cu lampi tipo LED. E compania ta conta cu un total di 165 empleado den servicio directo.
24 di mei
24 di mei ta e di 144 dia di aña (145 den un schrikkeljaar) riba e kalènder gregoriano. Ta resta 221 dia pa finalisa e aña.
San Teodoro (Sardegna)
San Teodoro ta un siudat na Sardegna, Italia.
Black Lives Matter
Black Lives Matter (BLM), loke ta tradusi na Papiamentu den "bida di pretunan ta konta", ta un movementu internashonal ku a originá di e komunidat afro-merikano na Estadonan Uni di Merka i ku ta dediká na kombati violensia kontra hende pretu i di kolo. Black Lives Matter ta organisa regularmente protestanan kontra asesinato di hende pretu pa agentenan polisial i asuntunan mas amplio manera profilamentu rasial ("racial profiling"), violensia polisial i rasismo.
Lucina da Costa Gomez-Matheeuws
Lucina Elena da Costa Gomez-Matheeuws (n. 5 di aprel 1929 na Kòrsou – f. 7 di yanüari 2017) tabata un politiko antiano di Partido Nashonal di Pueblo (PNP). Na 1977 e tabata brevemente promé minister di Antias Hulandes y e promé muhé den Reino Hulandes pa okupá e puesto di premier. Promé ku esei e tabata minister di Salu, Bienestar i Deporte y e promé muhé den Antias Hulandes i den Sur Amérika pa okupá e puesto di minister. Di 1969 te 1970 e tabata miembro di Parlamento di Antias Hulandes.
O Canada
O Canada (Franses: Ô Canada) ta e himno di Canada. E ta skirbi pa Adolphe-Basile Routhier (franses, 1880) i Robert Stanley Weir (ingles, 1908).
Tilburg
Tilburg ta un siudat hulandes den e provinsia Noord-Brabant. E ta e lugá prinsipal den e munisipio di e mesun nòmber, e munisipio di Tilburg. E siudat tin un poblashon di 199.185 habitante (1 di yanüari 2021).
Tilburg tin varios instituto di enseñansa superior, entre nan Tilburg University.
Lucina da Costa Gomez-Matheeuws
Desde su fundashon Lucina da Costa Gomez tabata envolvi ku partido PNP. Entre 1971 i 1976 e tabata visepresidente di e partido. Na 1960 el a kasa ku Moises Frumencio da Costa Gomez, kende tabata premier di Antias Hulandes di 1951 pa 1954.
Costa Gomez-Matheeuws ta fayese dia 7 di yanüari 2017 na e edat di 87 aña. Na 2015 a duna e rotònde banda di Renaissance Mall na Otrobanda su nòmber.
Rhoda Arrindell
Rhoda R. Arrindell (n. 7 di yanüari 1956) ta un lingwista, aktivista i polítiko di Sint Maarten. E tabata minister di Enseñansa, Kultura, Hubentut i Deporte di Sint Maarten entre 2010 i 2012.
Water- en Energiebedrijf Aruba NV
Historia
Aruba a cuminsa desalina awa di laman desde aña 1903. Na 1932 a funda Landswatervoorziening na Belashi. Desde e tempo ey te 2007 Aruba tabata produci awa destila. Na aña 1958 a cuminsa combina produccion di awa y coriente. Na 1983 a instala e prome facilidad di reverse osmosis. Na ana 2004 a desaroya e proyecto di turbina di biento "Wind park Vader Piet" y esaki a bay den funcion 5 aña despues. Na 2006 a cuminsa usa "combustionengines", conoci como RECIP, cu un capacidad di 24 megawatt di produccion di coriente. Na maart 2008 a introduci e unidad di produccion di awa di 8000 m3 pa dia, SWRO.
17 di sèptèmber
17 di sèptèmber ta e di 260 dia di aña (261 den un schrikkeljaar) riba e kalènder gregoriano. Ta resta 105 dia pa e aña terminá.
Black Lives Matter
Na 2013 despues di e eksonerashon di George Zimmerman pa e morto di e teenager afro-merikano Trayvon Martin durante un tiroteo e movementu a kuminsa usa e hashtag #BlackLivesMatter riba retnan sosial. Black Lives Matter ta risibí rekonosimentu nashonal pa su demonstrashonnan despues di e morto di dos afro-merikanonan na 2014: Michael Brown i Eric Garner, ku a kondusi na protestanan i disturbionan na Ferguson, Missouri i New York City.
E movementu mundial di Black Lives Matter ta un ret desentralisá i no tin herarkia of struktura formal. Protestanan ku sali for di e BLM-slogan ta wordu kontinuamente kuestioná, komo ku tersera personanan ta malusa esakinan pa sakea i destrui negoshi na diferente siudat di e pais.
Hulanda
Dia 10 di yüli 2016 tabatin un protesta di Black Lives Matter riba Dam na Amsterdam. Un 400 demostrante a tene un sit-in pa protesta kontra violensia polisial. E protesta tabata pa motibo di e violensia polisial persistente na Merka kontra afro-merikanonan. E protesta tabata pasifiko, loke e organisadornan a enfatisá tambe den nan yamamentu.
Na mei i yüni 2020 tabatin un ola di demonstrashon kontra rasismo i inhustisia na Merka i ront mundu despues di e fayesimentu di George Floyd. Floyd tabata un afro-merikano di 49 aña, ku a muri dia 25 di mei 2020 na Minneapolis (Minnesota) despues ku polis a pone su rudia riba su nek. Na Hulanda miles di hende na Amsterdam, Den Haag i Rotterdam a subi kaya pa protesta.
Aruba, Bonaire i Kòrsou
Na 2020 e Islanan ABC tambe a uni nan mes na e protestanan pa George Floyd. Na Aruba a tene charlanan riba Plaza Betico Croes pa komunidad interkambia riba e tema di rasismo i loke ta relashona ku esaki, manera desigualdat, diskriminashon, explotashon di hende pa nan kolo di kuero. Bao organisashon di e movementu "Bonaire All Lives Matter" un sesenta hende a bini huntu 10 di yüni 2020 na parke Wilhelmina na Kralendijk. Komo kasonan di diskriminashon na Boneiru a oumentá último añanan e movementu ta boga pa eliminá opreshon ku un kambio di mentalidat. Ta intenshon di e movementu pa despues entrega un petishon na Gobièrnu pa kita e plakat di Johan Van Walbeeck riba parke Wilhelmina pa motibo di su vínkulo ku e historia skur di kolonialismo. Bao di e nòmber ‘Curaçao can’t breath’ (Kòrsou no por hala rosea) un grupo di hoben di Kòrsou a bini huntu na Brionplein pa pidi atenshon pa igualdat i derechi igual.
Desi Bouterse
Desiré Delano (Desi) Bouterse (* 13 di òktober 1945 na Domburg) ta un polítiko sürnameño i tabata presidente di Sürnam di 2010 pa 2020. Entre 1980 i 1988 e tabata de fakto e lider di e pais despues di un golpi militar i un periodo unda ela establese un regimen militar.
Premio UNESCO Kòrsou pa Idioma Materno Papiamentu
Premio UNESCO Kòrsou, ofisialmente Premio UNESCO Kòrsou pa Idioma Materno Papiamentu, ta un premio ku Komishon Nashonal UNESCO huntu ku Ministerio di Enseñansa, Siensia, Kultura i Deporte di Kòrsou ta otorgá na un institushon, organisashon, grupo òf persona ku a demostrá mérito sobresaliente i a logra resultado efektivo den aktividatnan ku tin di aber ku desaroyo di idioma papiamentu na Kòrsou. Esaki ta sosede tur aña riba 21 di febrüari, Dia Internashonal di Idioma Materno. E Premio UNESCO Kòrsou ta konsistí di un plakat i un suma di Nafl. 2500,00.
11 di novèmber
11 di novèmber ta e di 315 dia di aña (316 den un schrikkeljaar) riba e kalènder gregoriano. Ta resta 50 dia pa e aña terminá.
Putifigari
Putifigari tin frontera ku e siguiente munisipio: Alghero, Ittiri, Uri, Villanova Monteleone.
Wikipedia na Papiamentu
Wikipedia na Papiamentu ta e edishon na idioma papiamentu di e ensiklopedia riba internet Wikipedia. E proyecto di Wikipedia na Papiamentu ta ofisial desde 26 di mart 2006. Riba 6 di yüli 2020 tabatin alrededor di 1.981 artíkulo i mas di 10.000 usuario registrá (di kual solamente 18 por ser konsidera "usuario aktivo").
Ortografia
E ortografia di idioma papiamentu konosé dos variante ku ta rekonosí ofisialmente. E ortografia di papiamento na Aruba, basa riba prinsipionan etimológiko, ta usa mas tanto e lèternan c en o, mientras e ortografia di papiamentu na Kòrsou i Boneiru, basa riba prinsipionan fonológiko, ta usa mas tanto e leternan k en u i ta diferensia den uso di aksento. Wikipedia na Papiamentu ta permiti artíkulonan den ambos ortografia basta ku e artíkulo ta mantene uniformidat den su ortografia.
18 di òktober
18 di òktober ta e di 291 dia di aña (292 den un schrikkeljaar) riba e kalènder gregoriano. Ta resta 74 dia pa e aña terminá.
Romana
Romana ta un pueblo den e provinsia italiano Sassari na Sardegna. E tin 608 habitante (31-12-2004), un superfisie di 21,6 km² i un densidat di poblashon ta 28 habitante pa km².
Hubert Fermina
Hubert Geronimo Fermina (n. 9 di mei 1948 na Willemstad - f. 21 di mei 2022 na Amersfoort, Hulanda) tabata un dirigente i polítiko hulandes di partido D66. Na 1994 e tabata e promé persona di desendensia antiano pa bira miembro di Tweede Kamer.
18 di sèptèmber
18 di sèptèmber ta e di 261 dia di aña (262 den un schrikkeljaar) riba e kalènder gregoriano. Ta resta 104 dia pa e aña terminá.
Hubert Fermina
Biografia
Fermina a nase na Kòrsou den un famia di sinku yu: kuater homber i un muhé. Su mama tabata un katóliko deboto i su tata tabata traha na refineria Shell. Den su hubentut Fermina tabata ke bira saserdote i a kuminsa bai un seminario Sint Pius na Santa Maria na edat di 13 aña. Despues di muda pa Hulanda na 1969 e ta bandona su estudio pa saserdote i ta sigui pa optené un HBO-diploma den enfermeria. Fermina ta bai traha komo trahado sosial, okupando vários funshon, entre otro komo hefe di trabou sosial na Dordrecht.
Paintball
Paintball ta un deporte extremo cu ta consisti di hungadonan individual of den team cu ta competi pa elimina otro pa medio di marca nan cu capsulanan di pintura disolvi den awa cu un casca di gel. E capsulanan aki ta conoci como paintballs. E participantenan ta tira e capsulanan pa medio di un paintball marker, tambe conoci como un paintball gun.
Hubert Fermina
Biografia
Despues di bandona e arena polítiko Fermina ta bira direktor di e Organisashon Nashonal pa Kombati Rasismo (Landelijk Bureau Racismebestrijding, awor Art.1 Midden-Nederland) na Utrecht. E tabata aktivo komo miembro di direktiva di diferente organisashon, partikularmente riba tereno di kuido médiko, kreensia, minoria i hendenan bikultural. Tambe e tabata lucha pa derechonan pa e komunidat LHBTI, partikularmente pa pareha di mesun sekso por kasa na Kòrsou.
Na 2020 e ta publiká su outobiografia Mijn waarheid (Mi berdat).
Fermina a kasa na 1977 i poko aña despues ta pèrdè su señora tragikamente a kousa di un aksidente di outo. Mas despues e ta haya un relashon duradero ku un hende homber. Fermina ta fayesé na mei 2022 na edat di 74 aña.
Anna Rita Del Piano
Anna Rita Viapiano (n. 26 di juli 1966 na Cassano delle Murge, Italia), mihor conoci como Anna Rita Del Piano u  Rita Del Piano,  ta una cantante, actriz, directora de teatro Italiano.
Aruba na Weganan Panamericano
Aruba na Weganan Panamericano ta e participacion na e Weganan Panamericano cu cay bou di Comite Olimpico Arubano. E pais a participa prome bes na Weganan Panamericano 1987 na Indianapolis y despues na cada edicion, cu excepcion di e prome y unico Weganan Panamericano di Invierno di 1990 na La Leñas, Argentina. Aruba ta gana su prome medaya na e Weganan Panamericano di 2019; un medaya di brons pa bela.
Nunavut
Nunavut (inuktitut: ᓄᓇᕗᑦ) ta e teritorio mas nobo, mas grandi i mas panort den Canada. E tin un area di 2.093.190 kilometer kuadrá i un poblashon di 31 906 habitante (2011).
Santa Teresa Gallura
Santa Teresa Gallura ta un pueblo situá den provinsia Olbia-Tempio na region di Sardegna, Italia. E tin un poblashon di 4.598 habitante (31-12-2004) i un superfisie di 101,1 km². Su densidat di poblashon ta di 45 habitante pa km².
1898
1898 (MDCCCXCVIII) tabata un aña komun ku a kuminsá riba un djasabra riba e kalènder gregoriano. E ta marka e di 1898 aña despues di Kristu; e di 898 aña di e di 2 milenio; e di 98 aña di siglo 19 i e di 9 aña di dékada 1890.
A sosodé
Febrüari Mart
Aprel Mei
Yüni
Yüli Ougùstùs Sèptèmber
Òktober
Novèmber
Desèmber
A nase
Yanüari
Febrüari
Mart
Aprel
Mei
Yüni
Yüli
Ougùstùs Sèptèmber
Òktober
Novèmber
Desèmber
A fayesé
Yanüari
Febrüari
Aprel
Mei
Yüni
Yüli
Òktober
Novèmber
Desèmber
Cas di Cultura
Cas di Cultura (CdC) ta un compleho nacional di Aruba, unda diferente tipo di actividad di arte y cultura por tuma lugar. E ta situa na rotonde 'Las Americas', na entrada di Playa.
Historia
Na aña 1949 cuater grupo di arte y cultura activo den comunidad a uni cu fundacion Sticusa na Hulanda pa lanta Fundacion Cultureel Centrum Aruba (CCA). Despues di organisa actividadnan cultural, tanto cu artista internacional como local, pa algun tempo nan tabata sinti un gran necesidad pa tin un luga na unda por eherce y desaroya e disciplina di arte. Hunto cu otro fundacion y grupo cultural, manera Filmliga Aruba, Arubaanse Muziekschool, de Arubaanse Kunstkring, het Arubaans Symphonie Orkest, de Volksuniversiteit Aruba, de Aruba Camera Club, de Amateurtoneelgroep, de Rythmische Dansschool y de Vereniging Pro Musica CCA a logra na 1955 pa cera cabes pa realisa un edificio pa arte y cultura. Na 1955 a funda Stichting Schouwburg Aruba (SSA) cu e meta pa construi y maneha e prome centro cultural di Aruba.
E edificio
E apertura oficial di e edificio “Cultureel Centrum Aruba” a tuma lugar dia 15 di november 1958. Mas despues a cambia e nomber pa “Cas di Cultura”. E diseño tabata na encargo di arkitecto F.F. Zingel, ken tambe a diseña Centro Pro Arte y misa di Brievengat na Corsou. E pintura original riba e fachada dilanti di e edificio tambe tabata di F.F. Zingel. E instancianan cu a haci construccion di e compleho financieramente posibel tabata Teritorio Insular di Aruba, Sticusa, Lago Oil & Transport Company y por ultimo Koninklijke Nederlandse Stoomboot Maatschappij (KNSM) di Amsterdam.
E facilidadnan di Cas di Cultura ta inclui un auditorio, un sala di exhibicion multifunctional (conoci como Unocazaal), cafetaria, entrada (foyer), oficina, studio di ballet y salanan di les y practica. E auditorio tin asiento pa maximo 572 persona y ta airecondiciona. Den e sala specialisa aki por tene diferente sorto di presentacion, entre otro teatro, baile, concierto. Na 1974 tabatin un expansion cu un sala di exhibicion y oficinanan di administracion. Na 2018 a keda di cuminza cu un renobacion extenso e facilidadnan. Usuarionan di e salanan di les y practica ta Scol di Musica Rufo Wever, Scol di Baile Diana Antonette y Da Vinci Academy.
19 di sèptèmber
19 di sèptèmber ta e di 262 dia di aña (263 den un schrikkeljaar) riba e kalènder gregoriano. Ta resta 103 dia pa e aña terminá.
Hato
Hato por referi na:
Josh Gross
Joshua Emilio Gross Santana (☆ 15 di mei 1993 na Rotterdam), ta un futbolista Hulandes-Arubano y internacionalista cu e seleccion nacional di Aruba. Actualmente e ta hunga como mediocampo pa SV Dakota.
Bida y carera
Gross a cuminsa hunga den club di futbol Dakota. Na Hulanda e ta hunga seguidamente pa e clubnan SHO (2013-2017), Spartaan '20 (2017-2018) y ASWH (2018-2019). Despues el a bolbe Dakota, interumpi solamente pa e periodo 2020-2021 ora el a hunga pa Asarums IF den e di dos division di futbol na Suecia.
Seleccion nacional
Gross a debuta dia 9 di september 2018 den seleccion di Aruba durante e clasificatorio di e Liga Nacionnan di CONCACAF, cual partido a caba den victoria 3-1 contra Bermuda. Dia 22 di maart 2019 Gross ta anota su prome gol pa Aruba, pero e partido ta caba den derota 3-2 contra Saint Lucia.
Cas Real (Reino Hulandes)
Cas Real den Reino Hulandes ta e parti di e famia real cu ta cualifica pa subi e trono y cu ta resorta bou di responsabilidad ministerial.
Miembro
E ley Wet lidmaatschap koninklijk huis ta stipula kende ta miembro di e Cas Real. E rey of reina di Hulanda (hefe di estado) ta encabesa e Cas Real. Demas miembro ta e personanan cu segun constitucion ta sucesor di e monarka y ta cualifica como su famia den prome o di dos grado, incluyendo e hefe di estado cu a abdica. Tambe tur casa di e personanan aki ta miembro di e Cas Real.
13 di novèmber
13 di novèmber ta e di 317 dia di aña (318 den un schrikkeljaar) riba e kalènder gregoriano. Ta resta 48 dia pa e aña terminá.
Semestene
Semestene ta un siudad na Sardegna, Italia.
Wayunaika
Wayunaika (Wayuunaika) of Guajiro ta un idioma mayor Arawak uza pa casi 305 000 hende nativo Wayu (Wayuu) den e parti noord west di Venezuela y tambe noord oost Colombia riba peninsula Guajira.
__INDEX__
Fofoti
Fofoti (Conocarpus erectus var. erectus) ta un tipo di mata di manglo di e genero Combretaceae. E especie aki ta crece den region tropical y subtropical rond di mundo. E ta aparece den naturalesa na Aruba, Corsou y Boneiro, unda e ta crece serca di awa salo. Hopi bes ta bruha e fofoti cu e palo di dividivi, pero nan no ta e mesun mata.
Na Aruba e fofoti ta riba lista di matanan protehi. Na Eagle Beach tin un fofoti masha conoci y cu ta un bista popular pa saca potret.
Luna (tempo)
Lunanan den Calendario Juliano y Gregoriano
E calendario Gregoriano y antes cune e calendario Juliano, tin 12 luna:
Paul Brenneker
Paul Hubert Frans Brenneker (☆ 7 di mei 1912 na Venlo, Hulanda – † 7 di febrüari 1996 na Willemstad, Kòrsou) tabata un mishonario, etnólogo i artista plástiko hulandes-kurasoleño.
Bida
Na 1932 Brenneker a bira miembro di e orden di pader Dominikano i dia 25 di yüli 1937 a ordená komo saserdote. E ta yega Kòrsou na 1939. Di 1940 te 1946 e tabata kopastor di parokia San Bernardo na Kralendijk, Boneiru. Despues e tabata pastor na Marigot den e parti franses di e isla di Sint Maarten. Desde 1953 Brenneker tabata konsehero spiritual na Rustoord, e institushon sikiátriko na Kòrsou.
Tabata eynan ku su interes ta krese pa e historia, kultura, tradishonnan i naturalesa di e Islanan ABC. Huntu ku su amigu, poeta, eskritor, artista plástiko i arkeólogo Elis Juliana, Brenneker tabata kolekshoná tur sorti di fuente ku tabata disponibel pa registra mas tantu posibel e kultura i historia. Un parti importante di e kolekshon, esta Kolekshon Zíkinza, ta bou di maneho di fundashon NAAM (‘National Archeological and Anthropological Memory Management’) na Willemstad. Kolekshon Zíkinza ta referi na mas ku 1400 grabashon oudio di añanan ’50 i ’60 di siglo 20, ku ta kontené kantika, kuenta i rekuerdo di kurasoleñonan di edat mas avansá di e époka ei.
Brenneker ta e kompiladó i publisista di e seri di buki Sambumbu, ku ta un seri di dies tomo (den su forma original) riba e etnología di Aruba, Boneiru i Kòrsou. Tambe el a publiká riba e idioma papiamentu i e folklor di e islanan. Komo artista Brenneker tabata pinta ilustrashonnan ku a wòrdu publiká, entre otro, den e korant Amigoe.
Pa nan trabou pionero riba tereno di herensia kultural, espesialmente pa loke ta trata kompilashon i dokumentashon di informashon i konosimentu di hende grandi, Paul Brenneker, huntu ku Elis Juliana, a keda inkluí desde 2020 den e sinkuenta bentana históriko di e asina yamá Kanon di Kòrsou.
26 di mei
26 di mei ta e di 146 dia di aña (147 den un schrikkeljaar) riba e kalènder gregoriano. Ta resta 219 dia pa finalisa e aña.
Danilo Geerman
Danilo Geerman ta un artista visual Arubano.
Bida
Danilo Geerman a haya su prome lesnan di pintamento di Maritza Duarte na "Instituto Venezolano para la Cultura y Educacion" na 1986. Entre 1990 y 1991 el a continua su estudio na Academie Beeldende Kunsten Maastricht y entre 2002 y 2003 na Vrije Academie Den Haag. El a establece su mes na 2004 pa algun tempo na Hulanda y a biaha dor di Europa en busca di inspiracion.
Geerman ta specialisa den pinta cu oleo riba canvas, pero tambe sa uza otro medionan. El a desaroya un propio estilo surrealistico basa riba formanan caracteristico y particularmente soñolento. Den e exposicion Tree of Life na 2007 el a presenta su estilo surrealistico pa prome biaha.
Telti
Telti ta un munisipio (comune) den provinsia di Olbia-Tempio, region di Sardegna, Italia. E tin 1969 habitante (31-12-2004). E superfisie ta suma 84,5 km², e densidat di poblashon ta 23 habitante pa km².
Idioma krioyo
Idioma krioyo (Aruba:idioma crioyo) ta un lenga ku ta nase habitualmente den un komunidat, konstituí pa persona di diferente orígen ku no ta komparti un lenga komun, ku tin nesesidat pa komunika i pues ta forsá pa krea un lenga nobo usando elementonan di nan propio idioma.
Un ehempel típiko ta esun di e katibunan afrikano ku despues di e konkista di Amérika a wòrdu hiba na e plantashinan den Karibe òf esun di e poblashonnan outóktono di diferente region di Sur Amérika, Oseania i Afrika ku a mira nan mes obligá pa utilisá lenga di e poder kolonial (ingles, franses, spaño, português i hulandes) pa komunika.
Formashon di idioma krioyo
Entre lingwistanan ta eksisti diferensia di opinion tokante formashon di lenganan krioyo. Segun e lingwistanan Ronald Wardhaugh i Robert A. Hall, Jr., e komunikashon ku a adopta inisialmente ta forma un pidgin, esta un di dos idioma ku ta adopta e léksiko di e idioma imponi den un forma trosi i sensio mientras ta keda mantene e sintáksis propio di e lenganan indigena. Den un proseso ku yama "nativashon", e yu i desendientenan di e papiadonan di pidgin ta perfekshona e lenga konvertiendo esaki den uno mas efisiente. Ta papia di idioma krioyo ora e pidgin transforma den lenga materno, un idioma ku ta dispone di un sintáksis mas strukturá i un léksiko mas fiho i mas amplio.
Pa otro lingwistanan idioma krioyo ta e resultado di un evolushon progresivo di un idioma den kontakto ku otro lenganan, sin ku ta nesesario pa pasa e etapa di transishon di e pidgin.
Ehempel
Algun idioma krioyo (klasifiká no a base di su gramátika sino pa e lenga di kual e ta bini).
19 di òktober
19 di òktober ta e di 292 dia di aña (293 den un schrikkeljaar) riba e kalènder gregoriano. Ta resta 73 dia pa e aña terminá.
Teracota
Teracota (na Italiano: terracotta of terra cotta nificando “tera kima” of “tera cushina” cu ta bin di e palabra Latin terra cocta), ta un tipo di losa, esta un ceramica di klei sea vidria of no vidria caminda e parti “kima” ta poroso. Teracota normalmente ta un palabra cu ta wordo uza pa escultura traha di losa y tambe pa esnan pa varios obheto cu aplicacion practico incluiendo vaas (manera pochi di flor), tubo pa awa y awa di riool, panchi di dak, bloki, y embeyezamento di superficie den construccion di edificio. E palabra tambe ta wordo uza pa referi na e color natural bruin oraño di mayoria teracota. E articlo aki ta cubri teracota den e sinti di teracota como un medio pa escultura, manera e Ehercito di teracota y figurina di teracota Griego y tambe decoracion arkitectural. Escultura di porselein Europeo y Asia Oriente no ta wordo cubri. Teracota arkitectural vidria of no vidria, como superficie pa exterior di edificionan na Asia Oriente, tawata wordo uza ya pa varios siglo caba prome cu e la bira popular di Occidente (West Europa y Merca) den siglo 19. Teracota arkitectural por refiri na elementonan di decoracion ceramico por ehempel anti fiho y ribistimento, cu a hasi un contribucion grandi na e apariencia di templo y otro edificonan den arkitectura clasico Europeo y tambe esun di Oriente Cercano Antiguo.
Den arkeologia y historia di arte e palabra teracota ta hopi biaha wordo uza pa describi obhetonan manera figurina cu no a ser traha riba un wiel di alfarero. Vaas y otro obheto cu ta of kisas ta wordo traha riba e wiel di e mesun material, pues teracota, ta wordo yama losa alfarero (trahamento di pochi di klei); e uzo di e palabra te depende na e tipo di obheto enbes di e material cu a uzo of e tecnica di “kima”. Mas tanto ora haci referencia na teracota, ta papia di piesanan no vidria y esnan uza den industria y tambe construccion di edificio. Teracota vidria den obhetonan di mercania pa cubri mesa (e.o. tayo) y otro tipo di vaas ta wordo yama losa of pa un palabra mas specific, esta faians cu ta bisa algo tocante e vidria particular cu a uza riba e obheto.
14 di novèmber
14 di novèmber ta e di 318 dia di aña (319 den un schrikkeljaar) riba e kalènder gregoriano. Ta resta 47 dia pa e aña terminá.
Universidat di Tilburg
Universidat di Tilburg (ofisialmente Tilburg University), antes Universiteit van Tilburg (2001-2010), Katholieke Universiteit Brabant (1986-2001), ta un universidat katóliko na Tilburg, den e parti sùit di Hulanda. E ta spesialisá den siensianan humano i sosial. E universidat ta dispone di 73 programa di enseñansa, di kua 43 ta na ingles. Desde 1972 a yega na mas ku 82.000 studiante i den 2022 tabatin 87,477 studiante. E ta organisá anualmente actividatnan di enseñansa i di investigashon ku ta relata na su identidat komo universidat multidisiplinario di un tamaño intermedio. E universidat a wòrdu fundá na 1927 bou e nòmber di "Roomsch Katholieke Handelshoogeschool".
Sedini
Sedini ta un munisipio (comune) den provinsia di Sassari, region di Sardegna, Italia. E ta situá masomenos 180 kilometer nort di Cagliari i 25 kilometer nortost di Sassari. E ta forma parti di e supregion tradishonal di Anglona. E tin un poblashon di 1.421 habitante (31-12-2004) i un superfisie di 41,5 km². E densidat di poblashon ta 34 habitante pa km².
Universidat di Tilburg
Fakultatnan
E universidat tin sinku fakultat: Den kurso di tempu e nòmber i abreviashonnan ta kambia pa motivonan strategiko o di marketing. Desde 2012 tur nòmber di fakultat ta na idioma ingles.
Sedini
Kantu di Tergu ta lokalisá e siguiente munisipionan: Bulzi, Castelsardo, Laerru, Nulvi, Santa Maria Coghinas, Tergu, Valledoria.
Gibraltar
Gibraltar ta un teritorio ultramar britániko, situá den ekstremo sur di e peninsula ibériko na e entrada di Laman Mediteráneo. E siudat tin un superfisie di 6,8 km² i poblashon di mas of mes 32.688 habitante (2022). Den norte e ta komparti frontera terestre ku Andalusia, Spaña. E paisahe ta domina pa e "Baranka di Gibraltar", e atrakshon mas importante di e region. E ekonomia ta basa riba turismo, servisionan finansiero i navegashon. E nòmber Gibraltar ta bin di idioma árabe: جبل طارق - jabal Tariq: e seru di Tariq, segun e lider militar moro Tariq ibn Zijad.
Camacuri
Camacuri ta un bario den e parti oost di Oranjestad, capital di Aruba. E ta situa pazuid di Dakota y tin un nivel di 12 meter riba laman. Den e zona na costa di Camacuri a basha draga na 1965 pa amplia esaki pa extension di e pista di aterisahe di Aeropuerto Internacional Reina Beatrix.
Groningen
Groningen ta kapital di e provinsia di Groningen na Hulanda i sentro di e munisipio di e mesun nòmber. Den region nort di Hulanda e ta e siudat mas grandi i ta fungi komo sentro ekonómiko i kultural. Na 2021 e tabatin un poblashon di 202.900 habitante.
Pa siglo largu Groningen ta siudat di studiante. E aktual Universidat di Groningen, ku a wòrdu fundá na 1614, ta e universidat eksistente di mas bieu di Hulanda, despues di Universidat di Leiden.
Sherman de Jesus
Sherman de Jesus (☆ 11 di desèmber 1947 na Willemstad, Kòrsou) ta un sineasta, esenarista, produktor i direktor di pelíkula di Hulanda.
Bida
For di 1970 De Jesus ta biba na Hulanda unda e tabata studia lei na Universidat di Utrecht. E ta bai traha pa Radio Nederland Wereldomroep (RNW), unda el a risibí un training formal den sinematografia. Kaba e ta kontinua su estudio na Film Business School na Madrid, bou guia di Jonathan Olsberg i a sigui masterclass di István Szabó i aktuashon pa direktornan di Judith Weston na e Instituto pa pelíkula Maurits Binger.